Ertl je pokojni avstrijski dirkač Formule 1. Debitiral je v sezoni 1975, ko je nastopil na treh dirkah v zadnjem delu sezone in ob enem odstopu je dosegel osmo mesto na dirki za Veliko nagrado Nemčije in deveto mesto na dirki za Veliko nagrado Italije. V naslednji sezoni 1976 je na dirki za Veliko nagrado Velike Britanije s sedmim mesto le za mesto zgrešil uvrstitev med dobitnike točk, a dosegel svojo najboljšo uvrstitev v karieri. Med deseterico se mu je uspelo uvrstiti še na Velikih nagradah Avstrije in Japonske, obakrat je zasedel osmo mesto. V sezoni 1977 je na petih dirkah kot najboljšo uvrstitev dosegel osmo mesto na dirki za Veliko nagrado Belgije, v sezoni 1978 pa na štirih dirkah enajsto mesto na dirki za Veliko nagrado Nemčije. Zadnjič je v Formuli 1 nastopil na dirki za Veliko nagrado Nemčije v sezoni 1980, kjer pa se mu ni uspelo kvalificirati na dirko. Umrl je leta 1986.